Diari Oficial de la Generalitat Valenciana


Sumari del DOGV 3448, del 05-03-1999 (1999/1146)

Rotlle d'apel·lació número 905/1997. Cèdula de notificació.
-----------------------------------------------------------

### Dades del document

Número de DOGV
:   3448

Data del DOGV
:   05-03-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/1146


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 905/1997. Cèdula de notificació. [1999/Q1146]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que es va acordar en la resolució del dia d'avui, dictada en el rotlle d'apel·lació número 905/1997, que prové del judici de menor quantia 21/1996, del Jutjat de Primera Instància número 4 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne magistrat ponent María del Carmen Escrig Orenga, ha vist aquest rotlle d'apel·lació número 905/1997, que prové de les actuacions de judici de menor quantia número 21/1996, promogudes davant del Jutjat de Primera Instància número 4 de València, entre les parts; d'una, com a demandant apel·lant, el senyor Agustín Ruiz Salas, representat pel procurador Emilio Sanz Osset; i d'una altra, com a demandats apel·lats, el senyor José Miguel Serrano Fuentes i el senyor José Miguel Serrano Rojas, representats pel procurador José Fidel Novella Alarcón; el senyor Manuel Belloch Blanch, representat pel procurador José J. Pastor Abad, i el senyor Carlos Máñez Meliá, la senyora Pilar Capmany Ferrer, incompareguts, i Inversiones Edetanas, SA, declarat en situació processal de rebel·lia.
  
Decisió
  
Estimem en part el recurs d'apel·lació interposat per la representació del senyor Agustín Ruiz Salas contra la sentència de data 10 de juny de 1997, dictada en les actuacions número 21/1996 del Jutjat de Primera Instància número 4 de València, que revoquem, i en lloc seu, amb l'estimació en part de la demanda interposada pel senyor Agustín Ruiz Salas contra el senyor Carlos Máñez Meliá, la senyora Pilar Capmany Ferrer (esposa de l'anterior i demandada a l'efecte de l'article 144 del Reglament Hipotecari), el senyor Manuel Belloch Blanch, el senyor José Miguel Serrano Fuentes i el senyor José Miguel Serrano Rojas, els condemnem perquè solidàriament paguen a l'actora la quantitat de 01.268.113 pessetes, quantitat que reportarà els interessos establits en l'article 921 de la Llei de Enjudiciament Civil des de la data d'avui. Igualment se'ls condemna al pagament de les costes causades en la primera instància.
  
S'acull l'excepció de litispendència pel que fa a la mercantil Inversiones Edetanas, SA.
  
No es fa expressa condemna al pagament de les costes causades en aquesta alçada."
  
I perquè el que s'ha acordat es complisca i valga de notificació a l'apel·lat incomparegut en aquesta alçada, Inversiones Edetanas, SA, i amb la fixació prèvia d'aquest edicte al tauler d'anuncis d'aquesta Secció i la publicació en el Diari Oficial de la Generalitat Valenciana, lliure i expedisc aquest edicte.